Teleurstelling dat e-tol nie geskrap word nie – praag.co.za
Die meerderheid van mense en organisasies wat voorleggings gedoen het, het gemeen die stelsel is onregverdig en behoort laat vaar te word.
Die paneel se verslag, wat meer as 50 aanbevelings insluit, is gister deur die premier van Gauteng, David Makhura in Johannesburg bekend gemaak. Hy het gesê die stelsel plaas ŉ buitensporige las op lae- en middelklas inkomste huishoudings.
Die paneel is in Julie verlede jaar deur Makhura aangestel om die sosio-ekonomiese impak van die stelsel te ondersoek. Die paneel het sy verslag op 30 November reeds aan Makhura oorhandig, maar die inhoud daarvan is eers vandag bekend gemaak.
Makhura het die media in Johannesburg toegespreek. Hy het egter gesê die implementering van die stelsel het die ekonomie en inwoners van Gauteng bevoordeel.
Openbare vervoerinfrastruktuur, omgewingsvolhoubaarheid en ruimtelike integrasie van die Gauteng-provinsie is ook onder die loep geneem.
Die Departement van Vervoer sê hy sal reageer op die bevindings en aanbevelings van die Gautengse hersieningspaneel deur middel van die raadplegende proses wat deur adjunk-president Cyril Ramaphosa gelei word.
‘n Woordvoerder van die departement sê hulle sal aan die proses deelneem en dat die nasionale regering daarna ‘n aankondiging sal doen.
Skrywer praagGepubliseer op 16 Januarie 2015 Kategorieë Nuus, Suider-AfrikaSleutelwoord David Makhura, Departement van Vervoer, e-tol, ekonomie, Gauteng, gelykheid, hersiening, premier van Gauteng
Vorige Vorige artikel: Een Nederlandse film die de moeite waard lijkt
Volgende Volgende artikel: Citizen vra om verskoning oor spotprent